dc1f5675b968803c808836e2cd465951
Τί είναι η Οσφυαλγία και η Ισχιαλγία;
starantzis.com
2021.31
Η οσφυαλγία, όπως και η ισχιαλγία, δεν είναι παθήσεις, είναι συμπτώματα που μπορεί να οφείλονται σε διάφορες παθήσεις.

Οσφυαλγία ονομάζουμε τον πόνο στην περιοχή της μέσης μέχρι την μηρογλουτιαία πτυχή. Όταν αντανακλά στο κάτω άκρο λόγω πίεσης κάποιου νεύρου ή της ρίζας του νεύρου τότε μιλάμε για το σύμπτωμα της ισχιαλγίας.

Η ισχιαλγία είναι κοινώς ο πόνος στο πόδι, που αναφέρεται στον πόνο του κάτω άκρου. Οφείλεται συνήθως σε τραυματισμό νευρικής ρίζας, με αποτέλεσμα ο πόνος να ακτινοβολεί ως το πόδι και να επεκτείνεται από τον γοφό ως τα δάχτυλα του ποδιού.
50714bc79df58562cfd6704826fb5e95
Οσφυαλγία – Ισχιαλγία: Ποια είναι τα συμπτώματα;
starantzis.com
2021.31
Τα συμπτώματα τόσο της οσφυαλγίας όσο και της ισχιαλγίας, περιλαμβάνουν τον πόνο και αναλόγως με την ένταση την καθήλωση του ασθενούς στο κρεβάτι (λειτουργική αναπηρία).
a71e2d4de6e2e6ec03c37c091919ffcf
Οσφυαλγία: Ποιοι είναι οι παράγοντες κινδύνου; Προχωρημένη ηλικία Γυναικείο φύλο Απαιτητικά χειρωνακτικά επαγγέλματα Λάθος στάση του σώματος Παχυσαρκία
starantzis.com
2021.31
* Προχωρημένη ηλικία
* Γυναικείο φύλο
* Απαιτητικά χειρωνακτικά επαγγέλματα
* Λάθος στάση του σώματος
* Παχυσαρκία

c6fb21e68673e3775e1a3bf146ecf0bc
Ποιες ομάδες συνήθως προσβάλλει η οσφυαλγία;
starantzis.com
2021.31
Ο πόνος στην μέση μπορεί να χτυπήσει κάθε ηλικία, σαφώς όμως είναι συχνότερος σε προχωρημένες ηλικίες 40-60. Σε νεότερους ασθενείς ο πόνος είναι παροδικός. Έχουν ενοχοποιηθεί αρκετοί παράγοντες για την εμφάνιση του πόνου όπως είναι η κληρονομικότητα, η γενική κατάσταση υγείας και το φύλο.

Κατά καιρούς έρευνες έχουν υποστηρίξει και το κάπνισμα σαν επιβαρυντικό παράγοντα για τον πόνο στη μέση και την παχυσαρκία σαν τον κύριο παράγοντα για την αναγωγή της οσφυαλγίας σε χρόνιο πρόβλημα. Τέλος, η βαριά χειρωνακτική εργασία και η καθιστική εργασία αποτελούν επίσης επιβαρυντικούς παράγοντες.
1a95b2d42da29594bbb5028855d7e718
Ποια είναι η σωστή αποκατάσταση για την ισχιαλγία;
starantzis.com
2021.31
Υπάρχουν πολλά μέτρα προφύλαξης που μπορούν να σας προστατέψουν από τον πόνο της ισχιαλγίας. Υπάρχουν μέτρα που μπορείτε να πάρετε στο σπίτι για να απαλύνετε τον πόνο της ισχιαλγίας. Ένα θερμαντικό μαξιλάρι ή μια θερμοφόρα μπορεί να είναι ιδιαίτερα ανακουφιστικά. Έπειτα με την βοήθεια ενός φυσικοθεραπευτή, μπορείτε να βρείτε ειδικές ασκήσεις για να τεντώσετε σωστά τους μύες της πλάτης, χωρίς να επιδεινωθεί η ισχιαλγία. Σε πιο σοβαρές περιπτώσεις ο ορθοπεδικός θα σας συστήσει την έγχυση στεροειδών στην περιοχή της σπονδυλικής στήλης για την μείωση της φλεγμονής. Τέλος, αν η ισχιαλγία οφείλεται σε κήλη δίσκου και δεν ανταποκρίνεται στην συντηρητική αγωγή, προτείνεται η χειρουργική επέμβαση.
697987ce0a1e233fe51752bc572a70aa
Όταν ο πόνος στη μέση είναι έντονος βοηθούν οι εγχύσεις;
starantzis.com
2021.31
Ναι μπορούν να ελαττώσουν την ένταση του πόνου σημαντικά. Οι ενέσεις στην σπονδυλική στήλη, πρέπει να συνδυάζονται με άλλες θεραπείες (φυσικοθεραπεία, ασκήσεις) για να είναι αποτελεσματικές. Βέβαια για την ανακούφιση του πόνου από την έγχυση φαρμάκου απαιτείται σωστή διάγνωση προκειμένου να εντοπιστεί το σημείο του πόνου.